Α.Ο. Ελπιδοφόρος Κηφισιάς

Ο Αθλητικός Όμιλος Κηφισιάς «Ελπιδοφόρος» ήταν ποδοσφαιρικό σωματείο με έδρα την Κηφισιά της Αττικής. Ιδρύθηκε το 1971 και από το 2009 έως το 2012 αγωνίστηκε στη Δ΄ Εθνική. Είχε χρώματα κόκκινο και μπλε και έμβλημα τον πυρσό. Προπονούνταν σε ιδιόκτητο γήπεδο στη Νέα Κηφισιά και αγωνίζόταν στο «Ζηρίνειο». Το Μάιο του 2012 συγχωνεύτηκε με τον Α.Π.Ο. Κηφισιάς και δημιούργησαν την Α.Ε. Κηφισιάς.

Ιστορία 
Η ποδοσφαιρική ομάδα του Αθλητικού Ομίλου Νέας Κηφισιάς «Ελπιδοφόρου» από το 1971 που ιδρύθηκε, όπου το 1997 μετονομάστηκε σε Αθλητικό Όμιλο Κηφισιάς «Ελπιδοφόρο», ως το 2009 αγωνιζόταν στα πρωταθλήματα της ΕΠΣ Αθήνας. Κατά την πενταετία 2005-2010 παρουσίασε εντυπωσιακή πορεία, αφού κατάφερε μέσα σε τρία χρόνια να βρεθεί από την Γ΄ κατηγορία της ΕΠΣ Αθήνας στη Δ΄ Εθνική. Επιπλέον, το 2010 έφτασε στον τελικό του Κυπέλλου ΕΠΣΑ και τερμάτισε 2ος στον όμιλό του στη Δ΄ εθνική, χάνοντας πρωτάθλημα και κύπελλο από τον Απόλλωνα Σμύρνης.

Η διαχρονική πορεία 
2006-07: Γ΄ ΕΠΣ Αθήνας, άνοδος στην Β΄.
2007-08: Β΄ ΕΠΣ Αθήνας, άνοδος στην Α΄.
2008-09: Α΄ ΕΠΣ Αθήνας, άνοδος στη Δ΄ Εθνική επικρατώντας στον αγώνα μπαράζ της Α.Ε. Ηράκλειο.
2009-10: Δ΄ Εθνική (8ος όμιλος): 2η θέση, 70 β.
2010: Φιναλίστ Κυπέλλου ΕΠΣ Αθήνας (ηττήθηκε στον τελικό με 1-2 από τον Απόλλωνα Σμύρνης).
2010-11: Δ΄ Εθνική (8ος όμιλος): 2η θέση, 50β.
2011-12: Δ΄ Εθνική (όμιλος): 2η θέση.

Παραπομπές

Εξωτερικοί σύνδεσμοι 

 ΕΠΣΑ
 Η μαγική συνταγή.
 Στη Δ΄ Εθνική ο Ελπιδοφόρος Κηφισιάς.

Αθλητικοί σύλλογοι Αθήνας
Ιδρύσεις αθλητικών συλλόγων το 1971
Ποδοσφαιρικές ομάδες Ελλάδας